Задача школьнага псіхолага — падрыхтаваць падлеткаў да самастойнага знаходжання выхаду са складанай жыццёвай сітуацыі. Падрыхтаваць да кожнай жыццёвай сітуацыі, натуральна, немагчыма. Аднак неабходна развіць у падлеткаў уменні разбіраць складаныя сітуацыі, знаходзіць прычынна-выніковыя сувязі і выбіраць правільнае вырашэнне. Важна навучыць падлеткаў бачыць і прызнаваць свае памылкі, таму што часта менавіта іх уласныя дзеянні прыводзяць да развіцця і абвастрэння складаных сітуацый.